《题高吾院长特恩堂》
明代·黄衷

桃花流水绕斯干，曾上元龙旧肯堂。日月共悬天上语，风云重殿楚东方。

自堪国士酬知遇，定与邦人作典章。家庆不妨繁复纪，凤毛千仞会飞翔。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。